smcproject/ml-wiki-sentences huggingface dataset:
2015 ജനുവരി 8 ന് പ്രസിഡന്റ് മഹീന്ദ രാജപക്സെയെ പരാജയപ്പെടുത്തിയ പ്രസിഡന്റ് മൈത്രിപാല സിരിസേനയാണ് 2015 ജനുവരി 8 ന് വിക്രമസിംഗയെ പ്രധാനമന്ത്രിയായി നിയമിച്ചത്.
1949 മാർച്ച് 24 ന് കൊളംബോയിൽ ജനിച്ച റനിൽ വിക്രമസിംഗെ, എസ്മോണ്ട് വിക്രമസിംഗെയുടെയും നളിനി വിക്രമസിംഗെയുടെയും രണ്ടാമത്തെ മകനായിരുന്നു.
അദ്ദേഹത്തിന്റെ പിതാവ് ഒരു മുൻ അഭിഭാഷകനായിരുന്നു.
പിന്നീട് അദ്ദേഹം ലേക് ഹൗസ് ഗ്രൂപ്പ് എന്ന പത്രകമ്പനി ഏറ്റെടുത്ത് ഒരു മാധ്യമരാജാവ് ആയി.
കൊളംബോയിലെ റോയൽ കോളേജിലാണ് വിക്രമസിംഗെ വിദ്യാഭ്യാസം നേടിയത്.
അന്നത്തെ പ്രധാനമന്ത്രി സോളമൻ ബന്ദരനായകയുടെ മകൻ അനുര ബന്ദരനായകയുടെ സഹപാഠിയും സുഹൃത്തും ആയിരുന്നു റനിൽ.
വിക്രംസിംഗെ കൊളംബോ കാമ്പസിലെ സിലോൺ സർവകലാശാലയിലെ(ഇന്നത്തെ കൊളംബോ സർവകലാശാല) നിയമ പഠനത്തിന് ചേർന്നു.
ബിരുദപഠനത്തിനു ശേഷം ശ്രീലങ്ക ലോ കോളേജിൽ നിയമ പരീക്ഷകൾ പൂർത്തിയാക്കിയ അദ്ദേഹം 1972 ൽ എച്ച്. ഡബ്ല്യു. ജയവർധനയുടെ കീഴിൽ അഭിഭാഷകനായി പ്രാക്റ്റീസ് ചെയ്തു.
സമ്പദ്വ്യവസ്ഥ, വിദ്യാഭ്യാസം, മനുഷ്യാവകാശം എന്നിവയിലെ പരിഷ്കാരങ്ങളിൽ ശ്രദ്ധേയമായ സംഭാവനകൾ നൽകിയതിന് 2017 ഫെബ്രുവരി 14 ന് ഓസ്ട്രേലിയയിലെ ഡീക്കിൻ സർവകലാശാലയിൽ നിന്ന് വിക്രമസിംഗയ്ക്ക് ഓണററി ഡോക്ടറേറ്റ് ലഭിച്ചു.
വിക്രമസിംഗെ യുണൈറ്റഡ് നാഷണൽ പാർട്ടിയിൽ (യുഎൻപി) ചേർന്നു.
1970 കളുടെ മധ്യത്തിൽ കേളാനിയ വോട്ടർമാരുടെ മുഖ്യ സംഘാടകനായി നിയമിതനായ അദ്ദേഹം പിന്നീട് 1977 ലെ പാർലമെന്റ് തെരഞ്ഞെടുപ്പിൽ ബിയാഗാമയിലെ മുഖ്യ സംഘാടകനായി നിയമിതനായി.
ഇവിടെ നിന്ന് തെരഞ്ഞെടുപ്പിൽ വിജയിച്ച് അദ്ദേഹം പാർലമെന്റിൽ എത്തി.
ജെ. ആർ. ജയവർധനയുടെ പുതിയ സർക്കാരിൽ വിദേശകാര്യ ഉപമന്ത്രിയായി നിയമിതനായ അദ്ദേഹം താമസിയാതെ യുവജനകാര്യ, തൊഴിൽ മന്ത്രി സ്ഥാനത്തേക്ക് സ്ഥാനക്കയറ്റം നേടി.
ഈ നിയമനത്തോടെ അദ്ദേഹം ശ്രീലങ്കയിലെ ഏറ്റവും പ്രായം കുറഞ്ഞ കാബിനറ്റ് മന്ത്രിയായി.
പിന്നീട് വിക്രമസിംഗെ വിദ്യാഭ്യാസ മന്ത്രിയായി.
1989 ൽ അദ്ദേഹത്തെ സഭാ നേതാവായി നിയമിച്ചു.
പ്രസിഡന്റ് രണസിംഗ പ്രേമദാസയെ തമിഴ് പുലികൾ വധിച്ചതിനെ തുടർന്ന്  ഡി. ബി. വിജേതുങ്കയെ ആക്ടിംഗ് പ്രസിഡന്റാകുകയും 1993 മെയ് 7 ന് വിക്രമസിംഗെ പ്രധാനമന്ത്രിയായി സത്യപ്രതിജ്ഞ ചെയ്യുകയും ചെയ്തു.
ഈ കാലഘട്ടത്തിൽ ശ്രദ്ധേയമായ സാമ്പത്തിക പരിവർത്തനത്തിലൂടെ രാജ്യത്തെ മുന്നോട്ട് നയിക്കുകയുണ്ടായി.
പൊതുവേ ഈ പരിഷ്ക്കാരങ്ങൾക്ക് ബിസിനസ്സ് സമൂഹത്തിന്റെ പിന്തുണയുമുണ്ടായിരുന്നു.
1994 ലെ പാർലമെന്റ് തെരഞ്ഞെടുപ്പിൽ യുഎൻപി ചന്ദ്രിക ബന്ദരനായക കുമാരതുംഗയുടെ പീപ്പിൾസ് അലയൻസ് പാർട്ടിയോട് പരാജയപ്പെട്ടു, കുമാരതുംഗ രാജ്യത്തിന്റെ പ്രധാനമന്ത്രിയായി നിയമിക്കപ്പെട്ടു.
1999 ലെ തിരഞ്ഞെടുപ്പിൽ യുഎൻപിയുടെ പ്രസിഡന്റ് സ്ഥാനാർത്ഥിയായി വിക്രമസിംഗയെ നാമനിർദ്ദേശം ചെയ്തു.
ഈ പ്രസിഡന്റ് തിരഞ്ഞെടുപ്പിൽ പരാജയപ്പെട്ടതിന് ശേഷം 2000 ലെ പാർലമെന്റ് തിരഞ്ഞെടുപ്പിൽ വിക്രമസിംഗെ തന്റെ പാർട്ടിയെ നയിച്ചുവെങ്കിലും, വീണ്ടും പീപ്പിൾസ് അലയൻസ് പാർട്ടിയോട് പരാജയപ്പെട്ടു.
2001 ലെ പാർലമെന്റ് പൊതുതെരഞ്ഞെടുപ്പിൽ റനിൽ വിക്രമസിംഗെയുടെ നേതൃത്വത്തിൽ യുഎൻഎഫ് 109 സീറ്റുകൾ നേടി.
പിഎയ്ക്ക് 77 സീറ്റുകൾ മാത്രമേ നേടാനായുള്ളൂ.
തൽഫലമായി, ഒരു പുതിയ യുഎൻഎഫ് സർക്കാർ രൂപീകരിക്കാൻ അദ്ദേഹത്തിന് കഴിഞ്ഞു.
2001 ഡിസംബർ 9 ന് ശ്രീലങ്കയുടെ പതിനേഴാമത്തെ പ്രധാനമന്ത്രിയായി സത്യപ്രതിജ്ഞ ചെയ്തു.
2004 ഏപ്രിൽ 2 ന് നടന്ന പാർലമെൻറ് തെരഞ്ഞെടുപ്പിൽ റനിൽ വിക്രമസിംഗെയുടെ യുഎൻഎഫിന് അധികാരം നഷ്ടപ്പെട്ടു.
2015 വരെ അദ്ദേഹം പ്രതിപക്ഷ നേതാവ് സ്ഥാനത്ത് തുടർന്നു.
2015 ലെ രാഷ്ട്രപതി തെരഞ്ഞെടുപ്പിന്റെ യുണൈറ്റഡ് നാഷണൽ പാർട്ടിയുടെ നേതൃത്വത്തിലുള്ള പൊതു സ്ഥാനാർത്ഥി മൈത്രിപാല സിരിസേന 51.28 ശതമാനം വോട്ടുകൾ നേടി.
100 ദിവസത്തെ പ്രോഗ്രാം പ്ലാനിന് പ്രധാനമന്ത്രിയായി വിക്രമസിംഗെയെ നിയമിച്ചു.
ഇതോടെ മൂന്നാം തവണ വിക്രമസിംഗെ ശ്രീലങ്കയുടെ പ്രധാനമന്ത്രിയായി.
ഐക്യ സർക്കാരിൽ നിന്ന് യുണൈറ്റഡ് പീപ്പിൾസ് ഫ്രീഡം അലയൻസ് പിന്മാറിയതിനെത്തുടർന്ന് 2018 ഒക്ടോബർ 26 ന് വൈകുന്നേരം പ്രസിഡന്റ് മൈത്രിപാല സിരിസേന മഹീന്ദ രാജപക്സെയെ പ്രധാനമന്ത്രിയായി നിയമിച്ചു.
റനിൽ വിക്രമസിംഗെയെ സ്ഥാനത്തു നിന്ന് നീക്കിയതായും അദ്ദേഹം അറിയിച്ചു.
ഈ നടപടി ഭരണഘടനാ വിരുദ്ധമാണെന്ന് പറഞ്ഞ വിക്രമസിംഗെ പുറത്താക്കൽ അംഗീകരിക്കാൻ വിസമ്മതിച്ചു.
സുപ്രീംകോടതിയുടെയും അപ്പീൽ കോടതിയുടെയും വിധിന്യായങ്ങളെത്തുടർന്ന് രാജപക്സെ പിന്മാറി.
വിക്രമസിംഗെയെ 2018 ഡിസംബർ 16 ന് പ്രധാനമന്ത്രിയിൽ വീണ്ടും നിയമിച്ചു.
രാഷ്ട്രപതി തെരഞ്ഞെടുപ്പിൽ ഭരണകക്ഷിയുടെ സ്ഥാനാർത്ഥിയായിരുന്ന സജിത് പ്രേമദാസ, ഗോതബയ രാജപക്സെയോട് പരാജയപ്പെട്ടതിനെ തുടർന്ന് വിക്രമസിംഗെ പ്രധാനമന്ത്രിപദം രാജിവച്ചു.
പാർലമെന്റിൽ തന്റെ സർക്കാരിന് ഇപ്പോഴും ഭൂരിപക്ഷമുണ്ടെങ്കിലും രാഷ്ട്രപതി തെരഞ്ഞെടുപ്പിൽ രാജപക്സെ നേടിയ ജനവിധിയെ മാനിച്ച് സ്ഥാനമൊഴിയാൻ തീരുമാനിച്ചതായി അദ്ദേഹം പറഞ്ഞു.
1994 ൽ ഒരു ഇംഗ്ലീഷ് പ്രൊഫസർ ആയ മൈത്രി വിക്രമസിംഗെയെ വിവാഹം കഴിച്ചു.
തന്റെ സ്വകാര്യജീവിതത്തെ രാഷ്ട്രീയത്തിൽ നിന്ന് മാറ്റി നിർത്താൻ വിക്രമസിംഗ എപ്പോഴും ശ്രമിച്ചിരുന്നു.
അദ്ദേഹത്തിന്റെ വ്യക്തിജീവിതം വളരെ അപൂർവമായി മാത്രമേ ചർച്ച ചെയ്യപ്പെടാറുള്ളൂ.
2015 ൽ പ്രധാനമന്ത്രിയായി വിക്രമസിംഗെ വീണ്ടും തെരഞ്ഞെടുക്കപ്പെടുന്നതുവരെ മൈത്രി വിക്രമസിംഗെ രാഷ്ട്രീയ ശ്രദ്ധ പിടിച്ചുപറ്റി.
വിക്രമസിംഗെയുടെ കുടുംബത്തിലെ നിരവധി അംഗങ്ങൾ നിലവിൽ സർക്കാരിൽ സജീവമാണ്.
പ്രതിരോധ മന്ത്രി റുവാൻ വിജേവർധന, വിദേശകാര്യ സഹമന്ത്രി വസന്ത സേനനായക, യുണൈറ്റഡ് കിംഗ്ഡത്തിലെ ശ്രീലങ്കൻ ഹൈക്കമ്മീഷണർ അമരി വിജേവർദ്ധനെ തുടങ്ങിയവർ അദ്ദേഹത്തിന്റെ അടുത്ത ബന്ധുക്കളാണ്.
റഡാർ ഇംഗ്ലീഷ് വിലാസം https://ml.wikipedia.org/wiki/Radar ലണ്ടൺ ഹീത്രോ വിമാനത്താവളത്തിലെ വ്യോമഗതാഗത നിയന്ത്രണ റഡാർ
വൈദ്യുത കാന്തിക തരംഗങ്ങൾ ഉപയോഗിച്ച് നിശ്ചലമോ ചലിക്കുന്നതോ ആയ ഒരു വസ്തുവിലേക്കുള്ള ദൂരം, ഉയരം, ദിശ, വേഗം എന്നിവ കണ്ടെത്തുന്നതിനുപയോഗിക്കുന്ന യന്ത്രമാണ്‌ റഡാർ .
റേഡിയോ ഡിറ്റെക്ഷൻ ആൻഡ് റേഞ്ചിങ്ങ് എന്നതിന്റെ ചുരുക്കമാണ്‌ റഡാർ .
ഇത് പ്രധാനമായും വിമാനം , കപ്പൽ , വാഹനങ്ങൾ തുടങ്ങിയവയുടെ ഗതിയും വേഗവും ഉയരവും മറ്റും കണ്ടെത്തുന്നതിന്‌ ഉപയോഗിച്ചു വരുന്നു.
സൈനികാവശ്യങ്ങൾക്കും, ആഭ്യന്തര, അന്തർദ്ദേശീയ വ്യോമയാനാവശ്യങ്ങൾക്കും അവശ്യം ആവശ്യമായ ഉപകരണമാണ്‌ റഡാർ.
റഡാർ ഉപകരണം പുറപ്പെടുവിക്കുന്ന റേഡിയോ തരംഗങ്ങളോ മൈക്രോവേവ് തരംഗങ്ങളോ നീരീക്ഷിക്കുന്ന വസ്തുവിൽ തട്ടി പ്രതിഫലിക്കുന്നതിനെ അപഗ്രഥിച്ചാണ്‌  വസ്തുവിനേക്കുറിച്ചുള്ള  വിവരങ്ങൾ കണ്ടെത്തുന്നത്.
ഒരു വസ്തുവിന്റെ റഡാറിലുള്ള രൂപത്തിനെ റഡാർ ക്രോസ് സെക്ഷൻ എന്നു വിളിക്കുന്നു.
സോണാർ
റഡാർസാറ്റ്-2 ഇംഗ്ലീഷ് വിലാസം https://ml.wikipedia.org/wiki/Radarsat-2
കാനഡയുടെ വാണിജ്യാടിസ്ഥാനത്തിലുള്ള റഡാർ സാറ്റലൈറ്റ് ആണ് റഡാർസാറ്റ്-2.
കനേഡിയൻ സ്പേസ് ഏജൻസിയുടേയും മക്ഡൊണാൾഡ് ദെറ്റ്വില്ലർ ആന്റ് അസോസിയേറ്റ്സ് ലിമിറ്റഡിന്റേയും സംയുക്തോൽപ്പന്നമാണിത് .
റഷ്യയിലെ ബായ്‌ൿനർ കോസ്മോഡ്രോമിൽ നിന്ന് 2007 ഡിസംബർ 14-ന് ഈ ഉപഗ്രഹം ഭ്രമണപഥത്തിലെത്തിച്ചു.
റഡോൺ ഇംഗ്ലീഷ് വിലാസം https://ml.wikipedia.org/wiki/Radon
അണുസംഖ്യ 86 ആയ മൂലകമാണ് റഡോൺ .
Rn ആണ് ആവർത്തനപ്പട്ടികയിലെ ഇതിന്റെ പ്രതീകം.
നിറവും മണവും രുചിയും ഇല്ലാത്തതും പ്രകൃത്യാ കാണപ്പെടുന്നതും റേഡിയോആക്ടീവുമായ ഒരു ഉൽകൃഷ്ട വാതകമാണ് റഡോൺ.
തോറിയം , യുറേനിയം എന്നിവയുടെ ശോഷണഫലമായുണ്ടാകുന്ന റേഡിയത്തിന്റെ ശോഷണത്തിന്റെ ഫലമായാണ് ഇത് ഉണ്ടാകുന്നത്.
സാധാരണ അവസ്ഥയിൽ വാതകാവസ്ഥലായിരിക്കുന്ന പദാർത്ഥങ്ങളിൽ ഏറ്റവും ഭാരമേറിയ ഒന്നാണിത്.
ആരോഗ്യത്തിന് ഹാനികരമായ ഒരു വാതകമാണിത്.
റാഡോണിൻറെ ഏറ്റവും സ്ഥിരതയുള്ള ഐസോട്ടോപ്പായ 222 Rn-ന്റെ അർദ്ധായുസ് 3.8 ദിവസമാണ്.
ഈ ഐസോട്ടോപ്പ് റേഡിയോതെറാപ്പിയിൽ ഉപയോഗിക്കപ്പെടുന്നു.
റേഡിയോആക്ടിവിറ്റി മൂലം ഇതിനേപ്പറ്റിയുള്ള ഗവേഷണങ്ങൾ കുറവാണെങ്കിലും സാധാരണ നിഷ്ക്രിയമായ ഈ മൂലകത്തിന്റെ റഡോൺ ഫ്ലൂറൈഡ് (RnF 2 ) പോലുള്ള ചില സം‌യുക്തങ്ങൾ കണ്ടെത്തിയിട്ടുണ്ട്.
റത്‍വാര
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് റത്‍വാര.
ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് റത്‍വാര സ്ഥിതിചെയ്യുന്നത്.
റത്‍വാര വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് റത്‍വാര ൽ 78 വീടുകൾ ഉണ്ട്.
ആകെ ജനസംഖ്യ 491 ആണ്.
ഇതിൽ 248 പുരുഷന്മാരും 243 സ്ത്രീകളും ഉൾപ്പെടുന്നു.
റത്‍വാര ലെ സാക്ഷരതാ നിരക്ക് 79.23 ശതമാനമാണ്.
റത്‍വാര ലെ 6 വയസ്സിനു താഴെയുള്ള കുട്ടികളുടെ എണ്ണം 61 ആണ്.
ഇത് റത്‍വാര ലെ ആകെ ജനസംഖ്യയുടെ 12.42 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 205 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 151 പുരുഷന്മാരും 54 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 75.12 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 21.95 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
റത്‍വാര ലെ 0  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 78 - - ജനസംഖ്യ 491 248 243 കുട്ടികൾ (0-6) 61 28 33 പട്ടികജാതി 0 0 0 പട്ടിക വർഗ്ഗം 0 0 0 സാക്ഷരത 79.23 % 51.16 % 48.84 % ആകെ ജോലിക്കാർ 205 151 54 ജീവിതവരുമാനമുള്ള ജോലിക്കാർ 154 147 7 താത്കാലിക തൊഴിലെടുക്കുന്നവർ 45 38 7 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
റഡാങ് ദ്വീപ് ഇംഗ്ലീഷ് വിലാസം https://ml.wikipedia.org/wiki/Redang_Island റഡാങ് ദ്വീപിലെ പാസിർ പഞ്ചാങ് ബീച്ച്; ഈ ബീച്ച് വെളുത്ത തരിമണലുകളാൽ ആവരണം ചെയ്യപ്പെട്ടിരിക്കുന്നു.
കരയോട് ചേർന്ന് മത്സ്യങ്ങളും, അൻപതടിയോളം അകലെയായി പവിഴപ്പുറ്റുകളും കാണപ്പെടുന്നു.
പാറക്കെട്ടുകൾ നിറഞ്ഞ തീരവും ലഗുണ റിസോർട്ടിലേക്കുള്ള തടിപ്പാലവും, റഡാങിലെ കാഴ്ച്
ദക്ഷിണ ചൈനാക്കടലിൽ മലേഷ്യയുടെ ഭാഗമായി സ്ഥിതി ചെയ്യുന്ന ഒരു ദ്വീപാണ് റഡാങ് ദ്വീപ് .
ഏഴു കിലോമീറ്റർ നീളവും ആറു കിലോമീറ്റർ വീതിയുമാണ് ദ്വീപിന്റെ ആകെ വിസ്തൃതി .
കടൽപ്പുറ്റുകൾ നിറഞ്ഞ ഒരു തീരവുമാണിത്.
ദക്ഷിണ ചൈനാക്കടലിലെ ഒൻപതു ദ്വീപുകളിൽ ഏറ്റവും വലിപ്പമേറിയതും റഡാങ് ദ്വീപാണ്.
സ്നോർക്കലിങ്, ഡൈവിങ് എന്നിവയ്ക്ക് അനുയോജ്യമായ തീരമാണിവിടം.
പാറക്കൂട്ടങ്ങൾക്കിടയിലുള്ള കടൽ ഭാഗം പവിഴപ്പുറ്റുകളാൽ സമൃദ്ധമാണ്.
റഡാങ് ദ്വീപിലെ ബീച്ചിന്റെ ഒരു പനോരമിക് ദൃശ്യം
ദ്വീപിലെ ആദിമനിവാസികളാണ് ഇവിടുത്തെ റിസോർട്ടുകളിലെ പ്രധാന ജീവനക്കാർ.
മത്സ്യബന്ധനം തൊഴിലാക്കിയിരുന്ന നിവാസികൾ ഭൂരിഭാഗവും ഇപ്പോൾ റിസോർട്ടുകളിൽ പ്രവർത്തിക്കുന്നു.
ദ്വീപുകളിൽ ആകെയുള്ളത് 1200 കുടുംബങ്ങളാണ്.
200 കുട്ടികൾ പഠിക്കുന്ന വിദ്യാലയമാണ് ഏക സർക്കാർ സംവിധാനം.
ഈ കുടുംബങ്ങളെ ഇവിടുത്തെ സർക്കാർ ഫിഷർമെൻ വില്ലേജ് എന്ന പേരിൽ പുനഃരധിവസിപ്പിച്ചിരിക്കുന്നു.
ദ്വീപു നിവാസികൾക്കു മാത്രമേ ഇവിടെ മത്സ്യബന്ധനം നടത്തുവാനുള്ള അനുവാദമുള്ളു.
രണ്ടാം ലോകമഹായുദ്ധത്തിൽ എച്ച്.എം.എസ്. പ്രിൻസ് ഓഫ് വെയിൽസ്, എച്ച്.എം.എസ്. റിപൾസ് എന്നീ കപ്പലുകൾ ഛേദിക്കപ്പെട്ടത് ഇവിടെയാണ്.
ഇതോടെയാണ് മലയായിൽ ജപ്പാൻ അധിനിവേശത്തിനു തുടക്കമിട്ടത്.
അവലംബം പുറത്തേക്കുള്ള കണ്ണികൾ Pulau Redang, Malaysia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവൊയേജിൽ നിന്നുള്ള റഡാങ് ദ്വീപ് യാത്രാ സഹായി SEATRU Archived 2007-06-13 at the Wayback Machine .
- A sea turtle project in Redang, Malaysia
വനകോകിലൻ ഇംഗ്ലീഷ് വിലാസം https://ml.wikipedia.org/wiki/Pointed_Ciliate_Blue
ഒരു നീലി ചിത്രശലഭമാണ് വനകോകിലൻ ‌ ( ഇംഗ്ലീഷ് : Pointed Ciliate Blue ).
Anthene lycaenina എന്ന ശാസ്ത്രീയ നാമത്തിൽ അറിയപ്പെടുന്നു.
ആസാം , കർണാടക , കേരളം , മിസോറം , മഹാരാഷ്ട്ര എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ജനുവരി-മേയ്,ഓഗസ്റ്റ്-ഡിസംബർ മാസങ്ങളിലാണ് ഇവയെ കാണാറുള്ളത്.
മുള്ളുവേങ്ങ ചെടിയാണ് ഇതിന്റെ ലാർവാ ഭക്ഷ്യ സസ്യം.
മുതുകുവശം (ആൺ) മുതുകുവശം (പെൺ) ഉദരവശം (ആൺ) ഉദരവശം (പെൺ) അവലംബം പുറം കണ്ണികൾ Anthene lycaenina എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വധശിക്ഷ ഹങ്കറിയിൽ പരമ്പര വധശിക്ഷ പ്രശ്നങ്ങൾ ചർച്ച · മതവും വധശിക്ഷയും തെറ്റായ വധശിക്ഷ · വധശിക്ഷ - മയക്കുമരുന്ന് കടത്തിന് വധശിക്ഷ നിലവിലുള്ള ചില രാജ്യങ്ങൾ അമേരിക്കൻ ഐക്യനാടുകൾ · ബെലാറൂസ് ചൈന · ക്യൂബ · ഈജിപ്റ്റ് · ഇന്ത്യ · ഇറാൻ ഇറാക്ക് · ജപ്പാൻ · മലേഷ്യ · മംഗോളിയ ഉത്തര കൊറിയ · പാകിസ്താൻ സൗദി അറേബ്യ · സിങ്കപ്പൂർ · ദക്ഷിണ കൊറിയ തായ്‌വാൻ · ടോങ്ക · ഉഗാണ്ട വിയറ്റ്നാം പണ്ട് വധശിക്ഷ ഉപയോഗത്തിലുണ്ടായിരുന്ന ചില രാജ്യങ്ങൾ ആസ്ട്രേലിയ · ഓസ്ട്രിയ · ബെൽജിയം · ഭൂട്ടാൻ ബ്രസീൽ · ബൾഗേറിയ · കാനഡ · സൈപ്രസ് ഡെന്മാർക്ക് · ഇക്വഡോർ · ഫ്രാൻസ് · ജർമനി ഹോങ്ക് കോങ്ങ് · ഹങ്കറി · ഐർലാന്റ് · ഇസ്രായേൽ ഇറ്റലി · മെക്സിക്കോ · നെതർലാന്റ്സ് ന്യൂസിലാന്റ് · നോർവേ · ഫിലിപ്പീൻസ് പോളണ്ട് · പോർച്ചുഗൽ · റൊമാനിയ · റഷ്യ സാൻ മറീനോ · ദക്ഷിണാഫ്രിക്ക · സ്പെയിൻ സ്വീഡൻ · സ്വിറ്റ്സർലാന്റിൽ · ടർക്കി ബ്രിട്ടൻ · വെനസ്വേല നിലവിലുള്ള വധശിക്ഷാരീതികൾ ശിരഛേദം · വൈദ്യുതക്കസേര · ഗാസ് ചേമ്പർ തൂക്കിക്കൊല്ലൽ · വിഷം കുത്തിവച്ചുള്ള വധശിക്ഷ വെടിവച്ചുള്ള വധശിക്ഷ ( ഫയറിംഗ് സ്ക്വാഡ് ) · കല്ലെറിഞ്ഞുള്ള വധശിക്ഷ നൈട്രജൻ കൊണ്ടു ശ്വാസം മുട്ടിച്ചുള്ള വധശിക്ഷ (നിർദേശിക്കപ്പെട്ടിട്ടുള്ളത്) പണ്ടുണ്ടായിരുന്ന വധശിക്ഷാരീതികൾ തിളപ്പിച്ചുള്ള വധശിക്ഷ · ബ്രേക്കിംഗ് വീൽ · തീവച്ചുള്ള വധശിക്ഷ കുരിശിലേറ്റൽ · ചതച്ചുകൊല്ലൽ · വയറു കീറിയുള്ള വധശിക്ഷ ശരീരം വലിച്ചു കീറൽ · ക്വാർട്ടറിംഗ് ആനയെക്കൊണ്ട് ചവിട്ടിച്ചുള്ള വധശിക്ഷ · തൊലിയുരിക്കൽ · ശൂലത്തിലേറ്റൽ അറുത്തുകൊല്ലൽ · ലിങ് ചി ബന്ധമുള്ള വിഷയങ്ങൾ കുറ്റങ്ങൾ · മരണശിക്ഷ കാത്തു കഴിയുന്നവർ · അവസാന ഭക്ഷണം · ശിക്ഷാശാസ്ത്രം · ആരാച്ചാർ ക സ തി ഇംഗ്ലീഷ് വിലാസം https://ml.wikipedia.org/wiki/Capital_punishment_in_Hungary
1956-ലെ വിപ്ലത്ത്ത് ഹങ്കറിയിലെ പ്രധാനമന്ത്രിയായിരുന്ന ഇർമെ നാഗിയെ പുതുതായി വന്ന സോവിയറ്റ് പിന്തുണയുള്ള സർക്കാർ രഹസ്യമായി വിചാരണ ചെയ്ത് തൂക്കിക്കൊന്നശേഷം മറവുചെയ്തു.
1958-ൽ നാഗിയെ സർക്കാർ കുറ്റവിമുക്തനായി പ്രഖ്യാപിച്ചു.
1988 മേയ് 31-നാണ് ഹങ്കറിയിൽ അവസാനമായി ഒരാളെ കൊലക്കുത്തത്തിന് തൂക്കിക്കൊന്നത്.
1990 ഒക്ടോബർ 31-ന് ഭരണഘടനാ കോടതി വിധി പ്രകാരം എല്ലാ കുറ്റങ്ങൾക്കും വധശിക്ഷ ഒഴിവാക്കപ്പെട്ടു.
1990 ഡിസംബർ 1-ന് ECHR -ന്റെ ആറാം പ്രോട്ടോക്കോൾ നിലവിൽ വന്നു.
പിന്നീട് ഹങ്കറി ICCPR ന്റെ തിരഞ്ഞെടുക്കാവുന്ന രണ്ടാം പ്രോട്ടോക്കോളും അംഗീകരിച്ചുl.
അവലംബം ↑ Richard Solash, Hungary: U.S. President To Honor 1956 Uprising (June 20, 2006), radio Free Europe; RadioLiberty.
↑ Countries that have abandoned the use of the death penalty Archived 2006-12-15 at the Wayback Machine .
, Ontario Consultants on Religious Tolerance, November 8, 2005
വധശിക്ഷ ഹോങ്ക് കോങ്ങിൽ
വധശിക്ഷ ഹോങ്ക് കോങ്ങിൽ 1993-ൽ ഔദ്യോഗികമായി നിർത്തലാക്കപ്പെട്ടിട്ടുണ്ട്.
വധശിക്ഷ നൽകപ്പെട്ടിരുന്ന കുറ്റങ്ങൾ
1993-നു മുൻപ് ഹോങ്ക് കൊങ് കോളനി നിലവിൽ വന്ന കാലം മുതൽക്കേ കൊലപാതകം, മരണത്തിൽ കലാശിക്കുന്ന തട്ടിക്കൊണ്ടു പോകൽ, കടൽക്കൊള്ള എന്നീ കുറ്റങ്ങൾക്ക് സാധാരണ ഉപയോഗത്തിലിരുന്ന ശിക്ഷാ രീതിയായിരുന്നു വധശിക്ഷ.
1966 നവംബർ 16-ന് നടന്ന അവസാന ശിക്ഷയ്ക്കു ശേഷം വധശിക്ഷകൾ താൽക്കാലിക നടപടി എന്ന നിലയിൽ നിർത്തി വച്ചിരിക്കുകയായിരുന്നു.
അതിനു ശേഷം ഹോങ്ക് കോങ് ഗവർണർ എല്ലാ വധശിക്ഷകളും ജീവപര്യന്തം തടവായി തെന്റെ അധികാരമുപയോഗിച്ച് മാറ്റിക്കൊണ്ടിരുന്നു.
1993 ഏപ്രിലിൽ ഹോങ്ക് കോങ്ങിൽ വധശിക്ഷ ഔദ്യോഗികമായി നിർത്തലാക്കപ്പെട്ടു.
അതിനു ശേഷം ജീവപര്യന്തം തടവാണ് ഹോങ്ക് കോങ്ങിലെ ഏറ്റവും കൂടിയ ശിക്ഷ.
ചൈനയുമായി പുനഃസംയോജനം കഴിഞ്ഞ ശേഷവും "ഒരു രാജ്യം രണ്ടു വ്യവസ്ഥകൾ" എന്ന തത്ത്വമനുസരിച്ച് ഹോങ്ക് കോങ് നിയമത്തിൽ വധശിക്ഷ നിരോധിതമായി തുടരുന്നു.
ചൈനയിൽ വധശിക്ഷ നിലവിലുണ്ട്.
വനം ഇംഗ്ലീഷ് വിലാസം https://ml.wikipedia.org/wiki/Forest
വിവിധയിനം മരങ്ങളും ചെറുസസ്യങ്ങളും വള്ളികളുമെല്ലാം ഇടതിങ്ങി വളർന്നു നിറഞ്ഞു നിൽക്കുന്ന പ്രദേശങ്ങളെയാണ് വനം എന്ന വാക്കുകൊണ്ട് വിവക്ഷിക്കുന്നത്.
ഭൌമപ്രതലത്തിന്റെ ഏതാണ്ട് 9.4 ശതമാനം സ്ഥലം (അതായത്, കരപ്രദേശത്തിന്റെ 30% ഭാഗം) വനമാണെന്ന് കണക്കാക്കപ്പെടുന്നു.
അനവധി ജീവിവർഗ്ഗങ്ങൾക്ക് ആവാസസ്ഥാനമാണ് വനം.
കൂടാതെ, മണ്ണ് സംരക്ഷണം , ജലസംരക്ഷണം തുടങ്ങിയ നിരവധി അടിസ്ഥാന ധർമ്മങ്ങളും വനം നിർവ്വഹിക്കുന്നു.
ആയതിനാൽതന്നെ, ഭൂമിയുടെ ജൈവമണ്ഡലത്തിലെ വളരെ പ്രധാനപ്പെട്ട ഒരു കണ്ണിയായി ആണ് വനത്തെ കണക്കാക്കുന്നത്.
മരങ്ങളുടെ തരം, സ്ഥിതിചെയ്യുന്ന സ്ഥലം, ഇലകളുടെ തരം തൂടങ്ങി നിരവധി വസ്തുതകളെ അടിസ്ഥാനമാക്കി വനങ്ങളെ തരംതിരിക്കാറുണ്ട്.
ഉഷ്ണമേഖലാവനങ്ങൾ
ഭൂമദ്ധ്യരേഖക്കിരുവശത്തുമായി ആഫ്രിക്ക, അമേരിക്ക, ഏഷ്യ എന്നീ ഭൂഖണ്ഡങ്ങളിലെ ധാരാളം മഴ കിട്ടുന്ന പ്രദേശങ്ങളിലാണു ഇവ കാണപ്പെടുന്നത്.
കരയിൽ സസ്യജാലങ്ങളിലും ജന്തുവർഗങ്ങളിലുമായി ഏറ്റവും കൂടുതൽ ജൈവവൈവിധ്യം കാണപ്പെടുന്നത് ഇവിടങ്ങളിലാണു.
സൂചിയിലക്കാടുകൾ(ടെംപറേറ്റ് വനങ്ങൾ)
ഉത്തരാർദ്ധഗോളത്തിൽ, ഉയർന്ന അക്ഷാംശരേഖകളിൽ(അതായത് ഭൂമദ്ധ്യരേഖയിൽനിന്ന് വളരെ അകലെയുള്ള പ്രദേശങ്ങൾ)ആണു ഇത്തരം വനങ്ങൾ കാണപ്പെടുന്നത്.
തണുപ്പേറിയതും വളക്കൂറില്ലാത്തതും മറ്റ് സസ്യങ്ങൾക്ക് വളരാൻ ബുദ്ധിമുട്ടുള്ളതുമായ പ്രദേശങ്ങളാണിത്.
കേരളത്തിലെ കാടുകൾ വർഗ്ഗീകരണം
മഴയുടെ തോത്, മണ്ണിന്റെ പ്രത്യേകത, സമുദ്യനിരപ്പിൽ നിന്നുള്ള ഉയരം, എന്നിവയെ അടിസ്ഥാനമാക്കി കേരളത്തിലുള്ള വനങ്ങളെ ആറായി വർഗ്ഗീകരിച്ചിരിക്കുന്നു.
നിത്യഹരിത വനം അർധനിത്യഹരിതവനം ഇലപൊഴിയും ഈർപ്പവനം ഇലപൊഴിയും വരണ്ടകാട് ചോലവനങ്ങൾ പുൽമേടുകൾ ഇതും കൂടി
കേരള വനം വകുപ്പ്
വധശിക്ഷാരീതികൾ പരമ്പര വധശിക്ഷ പ്രശ്നങ്ങൾ ചർച്ച · മതവും വധശിക്ഷയും തെറ്റായ വധശിക്ഷ · വധശിക്ഷ - മയക്കുമരുന്ന് കടത്തിന് വധശിക്ഷ നിലവിലുള്ള ചില രാജ്യങ്ങൾ അമേരിക്കൻ ഐക്യനാടുകൾ · ബെലാറൂസ് ചൈന · ക്യൂബ · ഈജിപ്റ്റ് · ഇന്ത്യ · ഇറാൻ ഇറാക്ക് · ജപ്പാൻ · മലേഷ്യ · മംഗോളിയ ഉത്തര കൊറിയ · പാകിസ്താൻ സൗദി അറേബ്യ · സിങ്കപ്പൂർ · ദക്ഷിണ കൊറിയ തായ്‌വാൻ · ടോങ്ക · ഉഗാണ്ട വിയറ്റ്നാം പണ്ട് വധശിക്ഷ ഉപയോഗത്തിലുണ്ടായിരുന്ന ചില രാജ്യങ്ങൾ ആസ്ട്രേലിയ · ഓസ്ട്രിയ · ബെൽജിയം · ഭൂട്ടാൻ ബ്രസീൽ · ബൾഗേറിയ · കാനഡ · സൈപ്രസ് ഡെന്മാർക്ക് · ഇക്വഡോർ · ഫ്രാൻസ് · ജർമനി ഹോങ്ക് കോങ്ങ് · ഹങ്കറി · ഐർലാന്റ് · ഇസ്രായേൽ ഇറ്റലി · മെക്സിക്കോ · നെതർലാന്റ്സ് ന്യൂസിലാന്റ് · നോർവേ · ഫിലിപ്പീൻസ് പോളണ്ട് · പോർച്ചുഗൽ · റൊമാനിയ · റഷ്യ സാൻ മറീനോ · ദക്ഷിണാഫ്രിക്ക · സ്പെയിൻ സ്വീഡൻ · സ്വിറ്റ്സർലാന്റിൽ · ടർക്കി ബ്രിട്ടൻ · വെനസ്വേല നിലവിലുള്ള വധശിക്ഷാരീതികൾ ശിരഛേദം · വൈദ്യുതക്കസേര · ഗാസ് ചേമ്പർ തൂക്കിക്കൊല്ലൽ · വിഷം കുത്തിവച്ചുള്ള വധശിക്ഷ വെടിവച്ചുള്ള വധശിക്ഷ ( ഫയറിംഗ് സ്ക്വാഡ് ) · കല്ലെറിഞ്ഞുള്ള വധശിക്ഷ നൈട്രജൻ കൊണ്ടു ശ്വാസം മുട്ടിച്ചുള്ള വധശിക്ഷ (നിർദേശിക്കപ്പെട്ടിട്ടുള്ളത്) പണ്ടുണ്ടായിരുന്ന വധശിക്ഷാരീതികൾ തിളപ്പിച്ചുള്ള വധശിക്ഷ · ബ്രേക്കിംഗ് വീൽ · തീവച്ചുള്ള വധശിക്ഷ കുരിശിലേറ്റൽ · ചതച്ചുകൊല്ലൽ · വയറു കീറിയുള്ള വധശിക്ഷ ശരീരം വലിച്ചു കീറൽ · ക്വാർട്ടറിംഗ് ആനയെക്കൊണ്ട് ചവിട്ടിച്ചുള്ള വധശിക്ഷ · തൊലിയുരിക്കൽ · ശൂലത്തിലേറ്റൽ അറുത്തുകൊല്ലൽ · ലിങ് ചി ബന്ധമുള്ള വിഷയങ്ങൾ കുറ്റങ്ങൾ · മരണശിക്ഷ കാത്തു കഴിയുന്നവർ · അവസാന ഭക്ഷണം · ശിക്ഷാശാസ്ത്രം · ആരാച്ചാർ ക സ തി ക്വാർട്ടറിംഗ്
വധശിക്ഷ നൽകാനുപയോഗിക്കുന്നതും പണ്ടുപയോഗിച്ചിരുന്നതുമായ രീതികളുൾപ്പെടുന്ന പട്ടികയാണിത്.
രീതി വിവരണം മൃഗങ്ങൾ ആനയെക്കൊണ്ടുള്ള വധശിക്ഷ താഴെപ്പറയുന്ന മൃഗങ്ങളെ ഉപയോഗിച്ച് വധിക്കുക: മുതലകൾ , ചീങ്കണ്ണികൾ , സ്രാവുകൾ നായ്ക്കളോ , ചെന്നായ്ക്കളോ , സിംഹങ്ങളോ പോലുള്ള മൃഗങ്ങളെ ഉപയോഗിച്ചുള്ള വധശിക്ഷ.
( പുരാതന റോമിലും ദാനിയേലിന്റെ പുസ്തകത്തിലും ഇതെപ്പറ്റി പരാമർശമുണ്ട്.) ഉറുമ്പുകളെപ്പോലുള്ള പ്രാണികളെ ഉപയോഗിച്ചുള്ള വധശിക്ഷ എലികളെ ഉപയോഗിച്ചുള്ള വധം പാമ്പുകളെയോ തേളുകളെയോ പോലുള്ള വിഷമുള്ള ജീവികളെ ഉപയോഗിച്ചുള്ള വധം.
കുതിരകളെ ഉപയോഗിച്ച് വലിച്ചു കീറുക.
(ഉദാഹരണം: മദ്ധ്യകാലഘട്ടത്തിലെ യൂറോപ്പിലും, ചൈനീസ് സാമ്രാജ്യത്തിലും നാലു കുതിരകളെ ഉപയോഗിച്ച് വലിച്ചോ ക്വാർട്ടറിംഗ് രീതി ഉപയോഗിച്ചോ. കുതിരകളെക്കൊണ്ട് ചവിട്ടിക്കൊല്ലിക്കുക. (ഉദാഹരണം: ബാഗ്ദാദിലെ അവസാന അബ്ബാസിദ് ഖലീഫയായിരുന്ന അൽ-മുസ്താസിം ) തിളപ്പിച്ചുകൊല്ലൽ ഒരു വലിയ പാത്രത്തിൽ വെള്ളമോ, എണ്ണയോ, ഉരുക്കിയ ഈയമോ ഉപയോഗിച്ച് നടപ്പാക്കപ്പെട്ടിരുന്നു.
നട്ടെല്ലൊടിച്ചുള്ള വധശിക്ഷ മംഗോളിയൻ സാമ്രാജ്യത്തിൽ ഇത് നിലവിലിരുന്നുവത്രേ.
രക്തം ചൊരിയാതെ ശിക്ഷ നടപ്പാക്കാൻ സാധിക്കുമെന്നതായിരുന്നു ഈ ശിക്ഷ ഉപയോഗിക്കാൻ കാരണം.
ബ്രേക്കിംഗ് വീൽ കാതറൈൻ വീൽ എന്നും അറിയപ്പെട്ടിരുന്നു ജീവനോടെ കുഴിച്ചുമൂടുക തീവച്ചുള്ള വധശിക്ഷ മന്ത്രവാദിനികളെയും മതവിശ്വാസത്തിൽനിന്നകന്നു പോകുന്നവരെയും ശിക്ഷിക്കാൻ പ്രധാനമായി യൂറോപ്പിൽ ഉപയോഗിച്ചിരുന്ന രീതി കുരിശിലേറ്റിയുള്ള വധശിക്ഷ മരക്കുരിശിലോ അതുപോലെയുള്ള ഉപകരണത്തിലോ ബന്ധിക്കുകയോ ആണിയടിച്ചുറപ്പിക്കുകയോ ചെയ്ത് വധിക്കുന്ന രീതി.
ചതച്ചുകൊല്ലൽ ശരീരത്തിനു മുകളിൽ പെട്ടെന്നോ (പീഡനത്തിനായി) സാവധാനമോ കൂടുതൽ ഭാരം കയറ്റി വധശിക്ഷ നടപ്പാക്കുക.
ശിരഛേദം ഗില്ലറ്റിൻ എന്ന ഉപകരണം ഈ ആവശ്യത്തിനുപയോഗിച്ചിരുന്നു.
വയറു കീറിയുള്ള വധശിക്ഷ ശരീരഭാഗങ്ങൾ ഛേദിച്ചുള്ള വധശിക്ഷ പീഡനത്തിലൂടെ കൊല്ലാനും മരണാനന്തരം അപമാനിക്കാനും ഇത് ചെയ്യപ്പെടുമായിരുന്നു.
ചിലപ്പോൾ അംഗഛേദം വരുത്താനുള്ള ശിക്ഷാവിധി മരണത്തിൽ കലാശിക്കും.
ക്വാർട്ടറിംഗ് വൈദ്യുതക്കസേര പല രാജ്യങ്ങളിലും പ്രധാന വധശിക്ഷാരീതിയായി ഉപയോഗിക്കപ്പെട്ടിരുന്നെങ്കിലും ഇപ്പോൾ ഉപയോഗം കുറഞ്ഞുവരുന്നു.
ഉയരത്തിൽ നിന്ന് തള്ളിയിടുക തൊലിയുരിച്ചുള്ള വധശിക്ഷ ഗരോട്ട് വിഷവാതകം ഉപയോഗിച്ചുള്ള വധശിക്ഷ ഒരടഞ്ഞ അറയിൽ വിഷവാതകം നിറച്ച് വധിക്കുന്ന രീതി.
തൂക്കിക്കൊല്ലൽ പട്ടിണിക്കിട്ടു കൊല്ലുക ജീവനോടെ കുഴിച്ചു മൂടുമ്പോൾ ശ്വാസം മുട്ടിയാണ് മരണം സംഭവിക്കുന്നതെങ്കിൽ ഈ രീതിയിൽ പട്ടിണിയും ശരീരത്തിലെ ജലാംശം നഷ്ടപ്പെടുന്നതും മൂലമാണ് മരിക്കുന്നത്.
ശൂലത്തിലേറ്റിയുള്ള വധശിക്ഷ കപ്പലിനടിയിൽ കെട്ടിവലിച്ചുള്ള വധശിക്ഷ യൂറോപ്യൻ നാവികർ കുഴപ്പക്കാരെ വധിക്കാനുപയോഗിച്ചിരുന്ന മാർഗ്ഗമാണിത്.
വിഷം കുത്തിവച്ചുള്ള വധശിക്ഷ പെൻഡുലം മഴു പോലെയുള്ള ഒരു ഭാഗമുള്ള യന്ത്രമാണിത്.
ഓരോ പ്രാവശ്യവും ആടുമ്പോൾ ശരീരത്തിനോട് കൂടുതൽ കൂടുതൽ അടൂക്കുകയും അവസാനം മരണം സംഭവിക്കുകയും ചെയ്യും.
വിഷം കൊടുത്തുള്ള വധശിക്ഷ ഇതിന്റെ ആധുനിക രൂപമാണ് വിഷം കുത്തിവച്ചുള്ള വധശിക്ഷ .
അറുത്തുകൊല്ലൽ സ്കാഫിസം വെടിവച്ചുള്ള വധശിക്ഷ പീരങ്കി ഉപയോഗിച്ച് ( പീരങ്കിയിൽ നിന്ന് വെടിയുതിർത്തുള്ള വധശിക്ഷ കാണുക) ഫയറിംഗ് സ്ക്വാഡ് ഒറ്റ വെടിയുണ്ട കൊണ്ടുള്ള വധശിക്ഷ (മുട്ടുകുത്തി നിൽക്കുന്ന തടവുകാരന്റെ കഴുത്തിൽ ഒറ്റ വെടിവച്ച് കൊല്ലുന്ന രീതി. ഇത് ചൈനയിൽ നിലവിലുണ്ട്. ആയിരം മുറിവുകളിലൂടെ വധശിക്ഷ കുത്തിക്കൊല്ലുക പട്ടിണി / ഡീഹൈഡ്രേഷൻ പട്ടിണിക്കിട്ടു കൊല്ലുക കല്ലെറിഞ്ഞുള്ള വധശിക്ഷ കഴുത്തു ഞെരിച്ചുള്ള വധശിക്ഷ കഴുവേറ്റൽ കേരളത്തിലെ നാട്ടുരാജ്യങ്ങളിൽ നിലവിലുണ്ടായിരുന്നു ഒരു പ്രാചീനശിക്ഷാരീതി. അവലംബം പുറത്തേയ്ക്കുള്ള കണ്ണികൾ ദിസ് വോണ്ട് ഹർട്ട് എ ബിറ്റ്: എ പൈൻലസ്സ്ലി ഷോർട്ട് (ആൻഡ് ഇൻകംപ്ലീറ്റ്) എവല്യൂഷൻ ഓഫ് എക്സിക്യൂഷൻ
വധു ഡോക്റ്ററാണ് ഇംഗ്ലീഷ് വിലാസം https://ml.wikipedia.org/wiki/Pingami
കെ.കെ ഹരിദാസ് സംവിധാനം ചെയ്ത് 1994 നവംബർ 25 ന് റിലീസായ മലയാളചലച്ചിത്രമാണ് വധു ഡോക്ടറാണ് .
രഘുനാഥ് പലേരി തിരക്കഥ രചിച്ച ഈ ചിത്രത്തിൻറ്റെ സംഗീത സംവിധാനം ചെയ്തിരിയ്ക്കുന്നത് ജോൺസനാണ് .
കഥാപാത്രങ്ങൾ ജയറാം -സിദ്ധാർത്ഥൻ നദിയ മൊയ്തു കെ പി എ സി ലളിത .
ദാക്ഷായണി ഒടുവിൽ ഉണ്ണികൃഷ്ണൻ ജഗതി ശ്രീകുമാർ - കുഞ്ഞൻ മാരാർ ഇന്ദ്രൻസ് - നത്തെലി ശ്രീനിവാസൻ .
വിനയൻ ഉഷ റിസബാവ .
പുരുഷോത്തമൻ മാമുക്കോയ .
ചാർളി പ്രിയങ്ക -ചന്ദ്രമതി ജനാർദനൻ കനകലത -ഭാരതി
വധു ഡോക്ടറാണ്
കഥാപാത്രങ്ങൾ[തിരുത്തുക] ജയറാം -സിദ്ധാർത്ഥൻ നദിയ മൊയ്തു കെ പി എ സി ലളിത .
വനം പരിസ്ഥിതി മന്ത്രാലയം (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/Ministry_of_Environment_and_Forests,_India പരമ്പര ഇന്ത്യയുടെ വന്യജീവിസമ്പത്ത് ജൈവവൈവിധ്യം സസ്യജാലവും ജന്തുജാലവും ഒച്ചുകൾ · ഉറുമ്പുകൾ · തുമ്പികൾ ചിത്രശലഭങ്ങൾ · നിശാശലഭങ്ങൾ · ഏട്ടുകാലികൾ മത്സ്യങ്ങൾ · ഉഭയജീവികൾ · ഉരഗങ്ങൾ · പക്ഷികൾ സസ്തനികൾ · വംശനാശഭീഷണി നേരിടുന്ന ജീവികൾ സംരക്ഷിതമേഖലകൾ സംരക്ഷിത മേഖലകൾ ( പട്ടിക ) ദേശീയോദ്യാനങ്ങൾ Biosphere reserves വന്യജീവി സങ്കേതങ്ങൾ റാംസർ തണ്ണീർതടമേഖലകൾ Conservation areas Private protected areas Reserved/protected forests Conservation/community reserves Communal forests Marine and littoral protected areas അനുബന്ധം Natural history · Ecoregions Forestry · വിനോദസഞ്ചാരം സസ്യോദ്യാനങ്ങളും മൃഗശാലകളും Environmental issues സംഘടനകൾ ദേശീയം മന്ത്രാലയം · സേവ · ‎സർവ്വേ വൈൽഡ് ലൈഫ് ഇൻസ്റ്റിറ്റ്യൂട്ട് · ഫോറസ്റ്റ് മാനേജ്‌മെന്റ് മൃഗശാലാ അതോറിറ്റി · സൂ ഔട്റീച്ച് അന്താരാഷ്ട്രം CITES · ഐ.യു.സി.എൻ · SAZARC WAZA · WSPA · വേൾഡ് വൈഡ് ഫണ്ട് ഫോർ നേച്ചർ സംരക്ഷണം പദ്ധതികൾ കടുവ · ആന സംയോജിത നിയമങ്ങൾ 1972-ലെ വന നിയമം 1972-ലെ വന്യജീവിസംരക്ഷണ നിയമം 2003-ലെ വന്യജീവി (സംരക്ഷണ) ഭേദഗതി നിയമം ക സ തി
ഭാരതസർക്കാറിന്റെ കീഴിലുള്ള ഒരു മന്ത്രാലയമാണ് വനം-പരിസ്ഥിതി മന്ത്രാലയം ( Ministry of Environment and Forests ( MoEF )).
വനം പരിസ്ഥിതി വകുപ്പ് കൈകാര്യം ചെയ്യുന്ന കേന്ദ്ര മന്ത്രിക്ക് വനം-പരിസ്ഥിതി മന്ത്രാലയത്തിൽ പ്രധാനസ്ഥാനമാണുള്ളത്.
ഇന്ത്യയിലെ പാരിസ്ഥിതിക ആഘാത നിർണയ പഠനങ്ങൾ നടത്തുന്നതിന് വനം പരിസ്ഥിതി മന്ത്രാലയം ഒരു വലിയ പങ്ക് വഹിക്കുന്നു.
ഇന്ത്യയിലെ പരിസ്ഥിതി സംബന്ധമായ വിഷയങ്ങൾ കൈകാര്യംചെയ്യുന്നത് ഈ വകുപ്പാണ്.
2011 ഫെബ്രുവരി 9ന് ദേശീയ ഉദ്യാനങ്ങളിലേയും വന്യജീവി സങ്കേതങ്ങളിലെയും പരിസ്ഥിതി പ്രാധാന്യമുള്ള പ്രദേശങ്ങൾ വിജ്ഞാപനം ചെയ്യുന്നതിനായുള്ള മാർഗ നിർദ്ദേശങ്ങൾ കേന്ദ്രവനം പരിസ്ഥിതി മന്ത്രാലയം പുറത്തിറക്കിയിരുന്നു.
മന്ത്രാലയത്തിന്റെ പ്രധാനലക്ഷ്യങ്ങൾ
കേന്ദ്ര വനം പരിസ്ഥിതി മന്ത്രാലയത്തിന്റെ പ്രധാനലക്ഷ്യങ്ങൾ ഇവയാണ് : ഇന്ത്യയിലെ സസ്യജന്തുജാലങ്ങൾ,വനഭൂമി, വനസമ്പത്ത് എന്നിവയുടെ കണക്കെടുപ്പും സംരക്ഷണവും.
മലിനീകരണ നിയന്ത്രണം വനഭൂമി നശിച്ചുപോയ പ്രദേശങ്ങളിലെ വനവൽക്കരണം പരിസ്ഥിതി സംരക്ഷണവും വന്യജീവികളുടെ സുരക്ഷ ഉറപ്പാക്കലും.
കേന്ദ്ര പരിസ്ഥിതി മന്ത്രിമാർ കാലം മന്ത്രി 2013-2014 വീരപ്പമൊയ്ലി 2011-2013 ജയന്തി നടരാജൻ 2009-2011 ജയറാം രമേശ് ഇതും കാണുക
കേരള വനം വന്യജീവി വകുപ്പ് അവലംബം ↑ http://www.reporteronlive.com/story/6383/index.html ↑ http://envfor.nic.in/modules/about-the-ministry/introduction/ പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Resources on Ministry of Environment and Forests (MoEF) Archived 2011-04-07 at the Wayback Machine .
സബാലൻ ഇംഗ്ലീഷ് വിലാസം https://ml.wikipedia.org/wiki/Sabalan
വടക്കുപടിഞ്ഞാറൻ ഇറാനിലെ അർദാബിൽ പ്രവിശ്യയിൽ കാണപ്പെടുന്ന ഒരു നിഷ്ക്രിയ സ്ട്രാറ്റോവോൾക്കാനോയാണ് സബാലൻ (പേർഷ്യൻ: سبلان [sæbæ'lɒːn]) .
4,794 മീറ്റർ (15,728 അടി) ഉയരത്തിൽ, ഇറാനിലെ ഏറ്റവും ഉയരം കൂടിയ മൂന്നാമത്തെ പർവതമാണിത്.
അതിന്റെ കൊടുമുടിയിൽ രൂപംകൊണ്ട സ്ഥിരമായ ഒരു ഗർത്ത തടാകമുണ്ട്.
3,600 മീറ്റർ (11,800 അടി) ഉയരമുള്ള അതിന്റെ ചരിവുകളിൽ മൃഗങ്ങൾ, പക്ഷികൾ, പ്രാണികൾ എന്നിവയോട് സാമ്യമുള്ള അഗ്നിപർവ്വത സ്ഫോടനങ്ങളുടെ  വലിയ പാറക്കൂട്ടങ്ങൾ  കാണാം.
സബലൻ പർവ്വതം
ഇറാന്റെ വടക്കുപടിഞ്ഞാറായി സ്ഥിതി ചെയ്യുന്ന സബലൻ, ദമാവന്ദിനും ആലം-കുഹിനും ശേഷം രാജ്യത്തെ മൂന്നാമത്തെ ഏറ്റവും ഉയർന്ന കൊടുമുടിയാണ്.
ആൽപ്‌സിലെ മോണ്ട് ബ്ലാങ്കിനെക്കാളും അൽപ്പം ഉയരത്തിലാണ് ഇത് കാണപ്പെടുന്നത്.
വർഷം മുഴുവനും നിരവധി ആകർഷണങ്ങൾ ഈ പർവ്വതം പ്രദാനം ചെയ്യുന്നു.
പർവതത്തിന്റെ ചരിവുകളിൽ, ഉറവകളിൽ നിന്നുള്ള മിനറൽ വാട്ടർ ഓരോ വർഷവും ധാരാളം വിനോദസഞ്ചാരികളെ ആകർഷിക്കുന്നു.
അവരിൽ പലർക്കും ഉറവകളിൽ നിന്നുള്ളരോഗശാന്തി ഗുണങ്ങളിൽ വിശ്വാസമുണ്ട്.
ഈ പ്രദേശത്തെ നാടോടികളായ ആളുകൾ ചെറിയ ഗ്രാമങ്ങളിലാണ് താമസിക്കുന്നത്.
അവരുടെ വൃത്താകൃതിയിലുള്ള "യർട്ട്" കൂടാരങ്ങൾ വിനോദസഞ്ചാരത്തെ ആകർഷിക്കുന്നു.
സബലന് ഒരു സ്കീ റിസോർട്ടും (അൽവാരെസ്) സറൈൻ സ്പാ പോലുള്ള വ്യത്യസ്ത വിനോദസഞ്ചാര മേഖലകളും ഉണ്ട്.
ഷിർവാൻ തോട് ഉൾപ്പെടെയുള്ള മനോഹരമായ കാഴ്ചകൾക്ക് പേരുകേട്ടതാണ് ഈ പർവ്വതം.
അവിടെ കുറച്ച് പർവതാരോഹകർ മാത്രമേ യാത്ര ചെയ്യാറുള്ളൂ.
ഇറാനിലെ അർദബിൽ പ്രവിശ്യയിലെ മെഷ്‌ഗിൻ ഷഹറിലെ ഒരു വലിയ ആൻഡസൈറ്റ് സ്ട്രാറ്റോവോൾക്കാനോയാണ് സബാലൻ.
ദമാവന്ദ് പർവതത്തിന് ശേഷം ഏറ്റവും ഉയരമുള്ള രണ്ടാമത്തെ അഗ്നിപർവ്വതമാണിത്.
അഗ്നിപർവ്വതം വളരെ പഴയതാണ്.
ഇതിന്റെ ആദ്യ സ്ഫോടനങ്ങൾ ഇയോസീൻ കാലഘട്ടത്തും പിന്നീട് മയോസീൻ കാലഘട്ടത്തും ഉണ്ടായി.
എന്നാൽ പ്രധാന അഗ്നിപർവ്വതം പ്ലിയോസീൻ കാലഘട്ടത്തും പ്ലീസ്റ്റോസീൻ കാലഘട്ടത്തും ഉണ്ടായി.
അതിന്റെ ചില പാറകൾ 5-1.4 ദശലക്ഷം വർഷങ്ങൾ പഴക്കമുള്ളതാണെന്ന് കരുതപ്പെടുന്നു.
10,000 വർഷങ്ങൾക്ക് മുമ്പ് അഗ്നിപർവ്വത പ്രവർത്തനങ്ങൾ ഹോളോസീൻ കാലഘട്ടത്തും തുടർന്നുവെന്ന് ചില പരാമർശങ്ങൾ പറയുന്നു.
പ്രാഥമികമായി തെക്ക്-പടിഞ്ഞാറ്-വടക്കുകിഴക്ക് ട്രെൻഡിംഗ് പർവതത്തിനൊപ്പം 4,500 മീറ്ററിലധികം (14,800 അടി) ഉയരമുള്ള നിരവധി കൊടുമുടികളുണ്ട്.
ഏറ്റവും ഉയർന്ന പോയിന്റ് 4,791 മീറ്റർ (15,719 അടി) പർവതത്തിന്റെ വടക്കുകിഴക്കൻ അറ്റത്താണ്.